Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9578

1. fejezet Meghatározások A nemzetközi polgári légiközlekedés légi és földi üzemeltetésénél használt mértékegységekre vonatkozó nemzetközi szabványok és ajánlott gyakorlatok esetére alkalmazott egyedi kifejezések jelentése az alábbiakban található. Amper (A) – Ampere Az amper olyan állandó elektromos áram erőssége, amely két párhuzamos, egyenes, végtelen hosszúságú, elhanyagolhatóan kicsiny keresztmetszetű és vákuumban egymástól egy méter távolságra levő vezetőben áramoltatva a két vezető között méterenként 2 x 10 –7 newton (tér) erőt hoz létre. Becquerel (Bq) Olyan radioaktív sugárforrás hatóereje, amelyben egy másodperc időtartam alatt egy spontán nukleáris lebomlás következik be. Candela – Gyertyafényerő (cd) 1/600 000 négyzetméter felületű, a platina dermedési hőmérsékletével azonos hőmérsékletű fekete test függőleges irányú fényerejeii1 101 325 Newton/m2 nyomáson. Celsius fok (°C) -Degree Celsius A kelvin egység speciális neve ahhoz, hogy a Celsius hőmérséklet értékeit megállapítsuk. Celsius hőmérséklet (t°C) – Celsius temperature A Celsius hőmérséklet értéke, amely egyenlő t°C = T – T 0 különbséggel két termodinamikus hőmérséklet T –T0 között, ahol a T0 értéke 273.15 kelvin. Coulomb (C) 1 amper áramerősség által egy másodperc alatt szállított elektromosság mennyisége. Csomó – Knots (kt) Óránként egy tengeri mérfölddel egyenlő sebesség. Emberi teljesítmény/teljesítőképesség – Human performance Az egyéni emberi képességek és korlátozó tényezők, amelyek hatással vannak a légiközlekedési üzemeltetés biztonságára és hatékonyságára. Farad (F) Két fémlemez közötti kondenzátor kapacitása, amelyek között 1 coulomb töltés hatására ténylegesen 1 volt feszültség különbség tapasztalható. Gray (G) 1 joule/kg tömegre ható ion-sugárzás által leadott energia mennyisége. Henry (H) Olyan zárt áramkör indukciója, amelyben 1 volt elektromos erő keletkezik, amikor az áramkörben az elektromos áram 1 amper/másodperc arányban változik. Hertz (Hz) Egy másodperc periódusú periodikus jelenség frekvenciája. Joule (J) 1 newton erő előre, az erő irányába mutató egy méter távolságra történő áthelyezése során keletkező munkamennyiség. 2007/70/II. szám Kelvin (K) Termodinamikai hőmérséklet egység, amely a víz hármaspontja hőmérsékletének 1/273.16 része. Kilogramm (kg) A kilogramm súly nemzetközi prototípusának tömegével megegyező tömeg mértékegysége. Láb – Foot (ft) Pontosan 0.3048 méter távolságnak megfelelő hosszúság. Liter (L) A folyadékok és gázok mérésére korlátozott térfogat egység, amely egyenlő 1 köbdeciméterrel. Lumen (lm) 1 steradian térszögben egy candela egységes intenzitású fényforrás pont által sugárzott fényáramiii2 mennyiség. Lux (lx) 1 négyzetméter felületen egységesen eloszló 1 lumen fényáram mennyiséggel létrehozott fényhatás. Másodperc – Second (s) A cézium–133 atom alapállapotának két hiper-finom szintje közötti átmenetnek megfelelően sugárzás 9 192 631 770 periódusának időtartama. Méter -Metre (m) A fény vákumban megtett útja a másodperc 1/299792458-ad része alatt Mole (mol) Egy rendszer anyagának olyan mennyisége, amely annyi elemi részecskét tartalmaz, mint amennyi a szén-12 0.012 kilogrammjában levő atomok száma. Megjegyzés: Amikor a mole-t használják, meg kell határozni az elemi részecskéket, amelyek atomok, molekulák, ionok, elektronok vagy egyéb részecskék illetve részecske csoportok lehetnek. Newton (N) 1 kilogramm tömegre ható erő mennyisége, amely ezzel az adott tömeggel 1 méter/négyzet-másodperc gyorsulást hoz létre. Ohm (Ω) Egy vezető két pontja között tapasztalható elektromos ellenállás, amikor a két pont közötti 1 volt állandó feszültség különbség a vezetőben 1 amper áramerősséget hoz létre és ez a vezető elektromotoros erőnek nem forrása. Pascal (Pa) 1 newton/négyzetméter (N/m2) nyomás vagy fizikai igénybevétel. Radián – Radian (rad) Két kör sugara közötti síkszög, amely a kör kerületén a sugárral egyenlő hosszúságú ívet zár be. Siemens (Sv) 1 joule/kilogramm értéknek megfelelő sugárzási mennyiség egysége. Steradian (sr) Az a térszög, amelynek csúcs a gömb közepén helyezkedik el és a gömb felületén olyan területet jelöl ki, amely azzal a négyzettel egyenlő, aminek oldalhosszai azonosak a gömb sugarával. Tengeri mérföld (tmf) – Nautical Mile (NM) Pontosan 1852 méternek megfelelő hosszúság. Tesla (T) 1 weber/négyzetméter mágneses térerősség által keltett mágneses fluxus-sűrűség. Tonna (t) – Tonne 1000 kilogrammal egyenlő tömeg. 2007/70/II. szám Volt (V) Az elektromos feszültség különbség és az elektromos erő egysége, az 1 amper állandó áramot szállító vezető két pontja közötti elektromos feszültség különbség, amikor a két pont között megoszló teljesítmény értéke 1 (W) watt. Watt (W) Olyan teljesítmény, amelynek során az energiatermelés növekedés 1 joule/másodperc. Weber (Wb) Az a mágneses térerő, amely az egy menetből álló vezetőben 1 volt elektromotoros erőt létesít, amint 1 másodperc alatt egyenletesen nullára csökkentik.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes